ଲେଡିପାସଭିର/ସୋଫୋସବୁଭିର  (ଇଂରାଜୀ ଭାଷାରେ / , ଏକ ବିକ୍ରୟ ନାମ ହାର୍ଭୋନି/ ) ଏକ ଔଷଧ ଯାହା ହେପାଟାଇଟିସ ସି ରୋଗର ଚିକିତ୍ସାରେ ଦିଆଯାଏ  । ଏଥିରେ ଲେଡିପାସଭିର   ଓ ସୋଫୋସବୁଭିର   ନାମକ ଦୁଇଟି ଔଷଧର ମିଶ୍ରଣ ଥାଏ । ହେପାଟାଇଟିସ ସି ଭୁତାଣୁ    (ଏଚସିଭି) ଜେନୋଟାଇପ ୧ଦ୍ୱାରା ସଂକ୍ରମିତ ରୋଗୀମାନଙ୍କ ମଧ୍ୟରୁ ଏହି ଔଷଧଦ୍ୱାରା ୯୪%ରୁ ୯୯% ଲୋକ ଆରୋଗ୍ୟ ଲାଭ କରନ୍ତି  । ସେହିଭଳି ଏଚସିଭି ଜେନୋଟାଇପ ୩ ଓ ୪ ସଂକ୍ରମିତ ଲୋକଙ୍କର ଏହି ଔଷଧ ବ୍ୟବ‌ହାର ସପକ୍ଷରେ ସମର୍ଥନ ମିଳୁଛି । ଏହି ଔଷଧ ପ୍ରାୟ ୮-୨୪ ସପ୍ତାହ ପର୍ଯ୍ୟନ୍ତ ପାଟିରେ ଦିଆଯାଏ । ସାଧାରଣତଃ ଦେହ ଏହି ଔଷଧକୁ ସ‌ହ୍ୟ କରିପାରେ । ଲେଡିପାସଭିର/ସୋଫୋସବୁଭିରର ପାର୍ଶ୍ୱ ପ୍ରତିକ୍ରିୟାରେ ମାସପେଶୀ ଯନ୍ତ୍ରଣା, ମୁଣ୍ଡବଥା, ଅଇ, ରାସ ଓ କାଶ ଇତ୍ୟାଦି ଲକ୍ଷଣମାନ ଦେଖାଯାଇପାରେ । ଗର୍ଭାବସ୍ଥାରେ ଏହାର ପ୍ରଭାବ ସ୍ପଷ୍ଟ ଜଣାଯାଇନାହିଁ । ଏନଏସ୫ଏର  ( 5 ) କାର୍ଯ୍ୟକୁ ଲେଡିପାସଭିର ଓ ଏନଏସ୫ବି ପଲିମରେଜ  ( 5 ) କାର୍ଯ୍ୟକୁ ସୋଫୋସବୁଭିର କମେଇଦିଏ  । ସନ ୨୦୧୪ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ଲେଡିପାସଭିର/ସୋଫୋସବୁଭିର ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହାର ୩ ମାସ ଡୋଜର ହୋଲସେଲ ମୂଲ୍ୟ ୯୧,୫୮୯.୪୦ ଆମେରିକୀୟ ଡଲାର । ବଙ୍ଗଳାଦେଶରେ ଏହାର ମୂଲ୍ୟ ୧,୦୯୨.୦୦ ଆମେରିକୀୟ ଡଲାର । ଅନେକ ଲୋକ ଅଳ୍ପ ମୂଲ୍ୟରେ ଏହି ଔଷଧ କିଣିବାକୁ ଭାରତକୁ ଆସିଥାଆନ୍ତି ।